Afganistàn

L'Afganistàn (Pashtu/Persianu Dari: Afğānistān, افغانستان) è nu statu di l'Asia cintrali. Cunfina a ovest cu l'Iran, a sud e a est cu lu Pakistan, a nord cu lu Turkmenistan, l'Uzbekistan e lu Tagikistan, e cu la Cina nni la parti chiù a est. Nudda parti dû sò tirritòriu cunfina ô mari.

La cchiù granni citati è Kabul chi n'havi na pupulazzioni di circa 1,5 miliuna di pirsuni. Lu sò jornu nazziunali si fisteggia lu 18 di austu. 

La maggiuranza dâ pupulazzioni è islàmica: circa 84% sunnu sunni e circa 15% sunnu shi'a. 

 Storia 


Occupatu nta l'anni '80 di la Russia, chi avìa sustinutu nu cuvernu cumunista riggiutu di Najubullah, fu pi nu certu tempu nta l'anni '90 cuvirnatu di nu riggimi teocràticu, riggiutu dî talibbani dû Mullah Omar. Doppu l'attintati dû 11 di sittèmmiru 2001 a New York, attribbuiti ô gruppu tirrurista talibbanu di Bin Laden, na cualizzioni guidata dî Stati Uniti libbirarru l'Afganistan, chi oggi cerca di ricustruirisi di manèra dimucràtica.

 Giografìa 
L'Afgnaistàn havi un tirritoriu privalentimenti muntuusu. Li cimi cchiù àuti arrìvinu a 3000 e passa metri. Lu clima è friddu di nvernu e càudu d'estati. Ccà ci sù li maggiuri escursioni tèrmichi dô munnu.

 Pulìtica 
Doppu la guerra dû 2001-2002, l'Afganistan è furmarmenti nu statu dimucràticu. Lu prisidenti è aiutatu di nu cunsigghiu di saggi, chi rapprisèntinu li vari tribbù afgani. Votazzioni a suffraggiu univirsali pirmìsiru di elèggiri nu parramentu nazziunali. 

 Talìa puru 
 Mperu Kushan